《赤目》
宋代·李洪

元晏先生病久妨，经旬未省下禅床。
瞿昙善说空华喻，张湛新传损读方。
对客不须分眼白，爱官宁复羡腰黄。
会逢妙解金篦术，渐恐封疆限醉乡。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。